Libera (dea)
Libera est dea Mythologiae Romanae. Libera dea Libero patri, deo fecunditatis vinique, respondit. Una cum Cerere et Libero Triadem Aventinam formavit. Partem eius in Triade Eleusinia egit Persephone, filia Demetris. Apud Ovidium cum Ariadna, uxore Dionysi, aequatur. Sanctuarium eius fuit cella propria in templo Cereris in Aventino monte Romae. Liberae fuit dies festus anniversarius una cum Libero, scilicet Liberalia die 17 Martii celebrata.